אברהם סרוסי

אברהם (רוברטו) סרוסי (1921 – 2010) היה מנהל הקריה למחקר גרעיני.

ביוגרפיה

סרוסי נולד באלכסנדריה שבמצרים ובצעירותו עבר לאורוגוואי, שם גדל והיה יושב ראש הסתדרות הנוער הציוני. בשנת 1951 עלה לישראל והתגייס לחיל המדע. בשנת 1957 החל לעבוד בקריה למחקר גרעיני ויצא להשתלמות ממושכת בצרפת, בסיומה ריכז את הקמת המעבדות בקריה. בשנת 1968 התמנה לסגן מנהל הקריה, ובשנת 1973 התמנה למנהלה השלישי, אחרי יוסף טוליפמן. באותן שנים כבר היה חבר הוועדה לאנרגיה אטומית.

בראש הקריה למחקר גרעיני עמד עד 1986, כאשר בשנות עבודתו האחרונות נענה לדרישות שירותי הביטחון והשאיר את מרדכי ואנונו לעבוד במקום לשם מעקב אחר פעולותיו. בשנת 1985 הסתיימה העסקתו של ואנונו ובתקופת פרישתו מהתפקיד ב-1986 נתגלו בציבור פרטים שחשף ואנונו על אודות הפעילות במקום.

בהיותו בגמלאות ייעץ סרוסי לוועדה לאנרגיה אטומית ויזם את הקמת החממה הטכנולוגית בפארק רותם.

בשנת 1997 היה שותף לרעיון הקמת פארק טכנולוגי בדרום הארץ.

היה נשוי ואב לשלושה.

קיבל על עבודתו את תואר יקיר התעשייה בנגב ותואר דוקטור לשם כבוד מאוניברסיטת בן-גוריון.

קישורים חיצוניים
 (נקרולוג)

הערות שוליים

עולים בשנות ה-1950
ישראלים ילידי מצרים
מנהלי הקריה למחקר גרעיני – נגב
חברי הוועדה לאנרגיה אטומית
מקבלי תואר דוקטור לשם כבוד מאוניברסיטת בן-גוריון בנגב